Държавен вестник, бр. 84, 2013 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  84
4. съставя и изпълнява информационната 
стратегия и политика на министерството в 
краткосрочен и дългосрочен план;
5. организира работната програма на минис­
търа и връзките с органите на изпълнителната 
власт, с неправителствените организации и с 
институциите на Европейския съюз;
6. организира връзките на министъра с На­
родното събрание и с Европейския парламент.
(4) Дейността на политическия кабинет се 
подпомага от съветници, експерти и технически 
сътрудници.
Чл. 9. (1) Работата на политическия кабинет 
се организира от началника на кабинета.
(2) Началникът на кабинета:
1. организира подготовката и следи за хода 
на изпълнение на правителствената програма 
в частта „Правосъдие“;
2. изготвя работната програма на министъра 
и координира подготовката на докладите, ста­
новищата и позициите относно двустранното и 
многостранното международно сътрудничество 
в областта на правосъдието и необходимите 
материали за срещите и международните учас­
тия на министъра; 
3. организира и контролира работата на 
съветниците, експертите и техническите съ­
трудници към политическия кабинет;
4. осъществява връзките с другите членове 
на Министерския съвет, с представителите на 
държавните органи и с органите на местното 
самоуправление, с институциите на Европейския 
съюз, както и с политическите и обществените 
организации и с гражданите.
Чл. 10. Парламентарният секретар:
1. организира връзките на министъра с пар­
ламентарните групи и комисиите на Народното 
събрание, на Европейския парламент и при 
необходимост го представлява пред тях;
2. осигурява свързаните с работата на минис­
терството материали от дейността на Народното 
събрание и неговите комисии;
3. участва в разработването на проекта на 
законодателна програма на министерството и 
контролира нейното изпълнение;
4. информира министъра за предложените 
промени във внесените проекти на закони, 
които са в сферата на неговите правомощия;
5. предоставя периодична информация 
относно приетите закони и решения и я пре­
доставя за анализ и оценка на началника на 
политическия кабинет;
6. координира и участва в изработването 
на отговори на актуални въпроси и питания 
от депутати;
7. поддържа актуална информация за със­
тоянието на законопроектите от внасянето 
им за разглеждане в Министерския съвет до 
обнародването на приетия закон в „Държавен 
вестник“.
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ 
НА РАБОТА НА МИНИСТЕРСТВОТО
Раздел I
Структура
Чл. 11. (1) Министерството е организирано 
в дирекции, звено „Сигурност“ и инспекторати.
(2) Общата численост на персонала в адми­
нистративните звена в министерството и нейното 
разпределение са посочени в приложението.
Чл. 12. (1) Министърът със заповед създава 
отдели и сектори в дирекциите.
(2) Министърът утвърждава структурата на 
административните звена и длъжностните раз­
писания по предложение на главния секретар.
Раздел II
Главен секретар
Чл. 13. (1) Главният секретар осъществява 
административното ръководство на министер­
ството, координира оперативната дейност на 
министерството в изпълнение на законовите 
разпореждания на министъра, работи под не­
гово ръководство и се отчита за своята дейност 
пред него.
(2) Главният секретар ръководи, координира 
и контролира функционирането на министер­
ството, като:
1. представлява министерството в случаите, 
когато е упълномощен изрично от министъра;
2. осигурява организационната връзка между 
политическия кабинет и административните 
звена в министерството;
3. организира разпределението на задачите 
за изпълнение между административните звена 
на министерството;
4. създава условия за нормална и ефективна 
работа на звената в министерството;
5. осъществява общия контрол за изпълне­
нието на възложените задачи;
6. контролира и отговаря за работата с доку­
ментите, за съхраняването им и за опазването 
на служебната тайна;
7. ръководи, координира и контролира 
подготовката на становища на министъра по 
материали за заседания на Министерския съвет 
и отговаря за архивирането им;
8. планира и отчита изпълнението на еже­
годните цели на министерството;
9. утвърждава длъжностните характеристики 
на служителите в министерството;
10. организира и отговаря за изготвянето на 
ежегоден доклад за състоянието на администра­
цията и го представя на министъра.
Раздел III
Дирекция „Вътрешен одит“
Чл. 14. (1) Дирекция „Вътрешен одит“ е на 
пряко подчинение на министъра и осъществява 
вътрешен одит по Закона за вътрешния одит